युनाइडेट गोल्डकप भदौ पहिलो साताबाट
३५औँ संस्करणको युनाइडेट गोल्डकप भदौ पहिलो साताबाट हुने भएको छ । युनाइटेड युवा क्लब झयालबासले आयोजना गर्दै आएको यो प्रतियोगितामा विजयी हुने टिमले नगद २ लाख रुपैयाँ पुरस्कार पाउनेछन् ।
नवलपरासी — ३५औँ संस्करणको युनाइडेट गोल्डकप भदौ पहिलो साताबाट हुने भएको छ । युनाइटेड युवा क्लब झयालबासले आयोजना गर्दै आएको यो प्रतियोगितामा विजयी हुने टिमले नगद २ लाख रुपैयाँ पुरस्कार पाउनेछन् ।यो पुरस्कार राशी जिल्लाकै सर्वाधिक पुरस्कार राशी हो । २० वटा टिमको सहभागिता रहने यो प्रतियोगिताको उपविजेताले नगद एक लाख २५ हजार रुपैयाँ पाउने आयोजक क्लबका अध्यक्ष हरि थापाले बताए । झयालबासस्थित संस्कृत उच्चमाविको प्रांगणमा आयोजना हुने उक्त प्रतियोगिताको अन्तिम खेल असोज २ गते हुनेछ । 